

**ROMÂNIA**

Județul Mureș

**CONSILIUL LOCAL AL**

**COMUNEI ACĂȚARI**

**HOTĂRÂREA nr. 44 din 26.06.2025**

**privind aprobarea Devizului General actualizat pentru obiectivul de investiții**

**”REALIZAREA DE CAPACITĂȚI NOI DE PRODUCERE A ENERGIEI ELECTRICE DIN SURSE SOLARE PENTRU AUTOCONSUM ÎN COMUNA ACĂȚARI, JUDEȚUL MUREȘ”**

Având în vedere temeiurile juridice, respectiv prevederile:

* Art. 120 și art. 121 alin. (1) și (2) din Constituția României, republicată;
* Art. 8 și 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
* Art. 7 alin. (2) și art. 1166 și următoarele din Legea nr. 287/2009 privind Codul civil, republicată, cu modificările ulterioare, referitoare la contracte sau convenții;
* Art. 20 și 21 din Legea cadru a descentralizării nr. 195/2006;
* Art. 129 alin. (2) din OUG 57/2019 privind Codul Administrativ, cu modificările și completările ulterioare;
* Legea nr. 273/2006 privind finanțele publice locale, cu modificările și completările ulterioare;
* GHIDUL SOLICITANTULUI - Sprijinirea investițiilor în noi capacități de producere a energiei electrice produsă din surse regenerabile pentru autoconsum - Fondul pentru modernizare în România, Programul-cheie 1: Surse regenerabile de energie și stocarea energiei;
* Contractul de finanțare nr. 91/27.05.2024 pentru proiectul ”REALIZAREA DE CAPACITĂȚI NOI DE PRODUCERE A ENERGIEI ELECTRICE DIN SURSE SOLARE PENTRU AUTOCONSUM ÎN COMUNA ACĂȚARI, JUDEȚUL MUREȘ”;
* Contractul de proiectare și execuție lucrare nr. 3786/477 din 16.05.2025 încheiat între Comuna Acățari și ECI PROJECT MANAGEMENT CONSULTING S.R.L.;
* Ținând cont de prevederile Legii nr.52/2003, privind transparența decizională în administrația publică,republicată cu modificările și completările ulterioare;

în temeiul prevederilor art. 139 alin. (1) și celor ale art. 196 alin. (1) lit. a) din OUG 57/2019 privind Codul Administrativ, cu modificările și completările ulterioare,

luând act de:

- referatul de aprobare prezentat de către primarul Comunei Acățari, în calitatea sa de inițiator, înregistrat cu nr. 4619 /20.06.2025;

* raportul compartimentului de resort din cadrul aparatului de specialitate al primarului, înregistrat cu nr. 4626 / 20.06.2025,
* raportul comisiei de specialitate a Consiliului Local Acățari

**Consiliul Local al Comunei Acățari adoptă prezenta hotărâre.**

**Art. 1. -** Se aprobă Devizului General actualizat pentru obiectivul de investiții ”REALIZAREA DE CAPACITĂȚI NOI DE PRODUCERE A ENERGIEI ELECTRICE DIN SURSE SOLARE PENTRU AUTOCONSUM ÎN COMUNA ACĂȚARI, JUDEȚUL MUREȘ” (faza PT și execuție lucrări), conform Anexei nr. 1 la prezenta hotărâre.

**Art. 2. –** Se aprobă indicatorii tehnico – economici actualizați pentru obiectivul de investiții ”REALIZAREA DE CAPACITĂȚI NOI DE PRODUCERE A ENERGIEI ELECTRICE DIN SURSE SOLARE PENTRU AUTOCONSUM ÎN COMUNA ACĂȚARI, JUDEȚUL MUREȘ”, după cum urmează:

Valoarea totală (INV), inclusiv TVA = 1.754.934,47lei

Valoarea totală (INV), fără TVA = 1.476.256,67 lei

Valoare lucrări de construcţii – montaj (C+M), inclusiv TVA = 986.298,20 lei

Valoare lucrări de construcţii – montaj (C+M), fără TVA = 828.822,01 lei

Din care:

Cheltuieli eligibile:

Valoarea totală (INV), inclusiv TVA = 976.544,95 lei

Valoarea totală (INV), fără TVA = 820.626,00 lei

Cheltuieli neeligibile:

Valoarea totală (INV), inclusiv TVA = 778.389,52 lei

Valoarea totală (INV), fără TVA = 655.630,67 lei

**Art. 3.** Anexa nr. 1 face parte integrantă din prezenta hotărâre.

**Art. 4.** Aducerea la îndeplinire a prezentei hotărâri se asigură de către Primarul Comunei Acățari, dl. Osváth Csaba, prin aparatul de specialitate.

**Art. 5.** Prezenta hotărâre se comunică, prin grija secretarului general al comunei, în termenul prevăzut de lege, Primarului Comunei Acățari și Instituției Prefectului - Județul Mureș şi se aduce la cunoștință publică prin afișare.

Preşedinte de şedinţă,

Magyari Tünde

Contrasemnează,

Secretar general,

Jozsa Ferenc